  Майя Бывальцева Дэри ёросысь Изгуртын выль нылпи сад пуктозы. 20-тӥ инвожое кунмуртъёсын пумиськон ортчытыкуз сыӵе пумкылъян кутӥз Удмуртилэн тӧроезлэсь ужзэ быдэсъясь огдырлы Александр Бречалов. «Мыным куд-ог ивортонъёсты эскероно на, но ваньмыз озьы ке, кызьы вань, ми тӥледыз 2018-тӥ арлы ужанрадлыке пыртомы. <…> Луонлыкъёсты одно ик шедьтыны тыршомы, Дэри ёросын тӥляд тужгес бадӟым черод», — вераз Александр Бречалов анай-атайёслэн комитетсылэн ыстэм муртъёсызлы. Та дыре Изгуртын 80 адямилы нылпи сад ужа. Группаосы чакламлэсь кык поллы тросгес покчиос ветло, черодын 260-лэсь трос нылпиос, нош вуж юрт каллен куашка. Азьвыл чакламын вал Изгуртын 190 адямилы одӥг нылпи сад пуктыны но эшшо одӥгзэ Сизьгуртын — 60 адямилы. Но гуртоос одӥг бадӟым нылпи сад пуктыны куро, озьы соослы умойгес луоз. Александр Бречалов вераз, та ужпумез Дэри ёрослэн тӧроеныз Андрей Коняшинэн 23-тӥ инвожое рос-просгес эскероз шуыса. Тегъёс: Удмуртия нылписад автозавод лэсьтськон АлександрБречалов  